CELEX: 31995R3085
Language: da
Date: 1995-12-21 00:00:00
Title: Rådets forordning (EF) nr. 3085/95 af 21. december 1995 om fastsættelse for 1996 af visse foranstaltninger til bevarelse og forvaltning af fiskeressourcerne, som finder anvendelse på fartøjer, der fører litauisk flag

Avis juridique important

|

31995R3085

Rådets forordning (EF) nr. 3085/95 af 21. december 1995 om fastsættelse for 1996 af visse foranstaltninger til bevarelse og forvaltning af fiskeressourcerne, som finder anvendelse på fartøjer, der fører litauisk flag  

EF-Tidende nr. L 330 af 30/12/1995 s. 0088 - 0094

RÅDETS FORORDNING (EF) Nr. 3085/95 af 21. december 1995 om fastsættelse for 1996 af visse foranstaltninger til bevarelse og forvaltning af fiskeressourcerne, som finder anvendelse på fartøjer, der fører litauisk flag RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,under henvisning til forslag fra Kommissionen, ogud fra følgende betragtninger:Fællesskabet i dets sammensætning pr. 31. december 1994 i overensstemmelse med proceduren i fiskeriaftalen mellem Det Europæiske Økonomiske Fællesskab og Republikken Litauen (2), særlig artikel 3 og 6, har ført konsultationer med Litauen om de gensidige fiskerirettigheder for 1996 og forvaltningen af de fælles levende ressourcer;i overensstemmelse med artikel 96 og 124 i tiltrædelsesakten af 1994 forvaltes fiskeriaftaler, som Republikken Finland og Kongeriget Sverige har indgået med tredjelande, af Fællesskabet;Fællesskabet har på Finlands vegne i overensstemmelse med proceduren i fiskeriaftalen af 7. juni 1993 mellem Republikken Finland og Republikken Litauen ført konsultationer om de gensidige fiskerirettigheder for 1996;Fællesskabet har på Sveriges vegne i overensstemmelse med proceduren i fiskeriaftalen af 25. november 1993 mellem Kongeriget Sverige og Republikken Litauen ført konsultationer med Litauen om de gensidige fiskerirettigheder for 1996;under disse konsultationer blev delegationerne enige om at henstille til deres respektive myndigheder, at der fastsættes visse fangstkvoter for 1996 for den anden parts fartøjer;på baggrund af resultatet af konsultationerne med Litauen bør der træffes de nødvendige foranstaltninger for 1996;Rådet skal fastsætte de særlige betingelser, der skal gælde for fangster, som tages af fartøjer, der fører litauisk flag;det fiskeri, der er omhandlet i denne forordning, skal undergives de relevante kontrolforanstaltninger i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (3);i artikel 3, stk. 2, i Kommissionens forordning (EØF) nr. 1381/87 af 20. maj 1987 om fastsættelse af mærknings- og dokumentationsbestemmelser for fiskerfartøjer (4), er det fastsat, at alle fartøjer med tanke med nedkølet havvand om bord skal medføre et af en kompetent myndighed certificeret dokument med angivelse af tankenes kalibrering i m³ med intervaller på 10 cm -UDSTEDT FØLGENDE FORORDNING:Artikel 1 1. Fartøjer, der fører litauisk flag, kan fra 1. januar til 31. december 1996 drive fiskeri efter de arter, der er anført i bilag I, inden for de i nævnte bilag fastsatte geografiske og mængdemæssige begrænsninger og i overensstemmelse med denne forordning i medlemsstaternes 200 sømil-fiskerizoner i Østersøen.2. Fiskeri, der er tilladt i henhold til stk. 1, må kun ske i de dele af fiskerizonen på 200 sømil, som ligger mere end 12 sømil fra de basislinjer, hvorfra medlemsstaternes fiskerizoner måles.3. Uanset stk. 1 er uundgåelige bifangster af arter, for hvilke der i en zone ikke er fastsat kvoter, tilladt inden for de grænser, der er fastsat i de bevarelsesforanstaltninger, der gælder for den pågældende zone.4. Bifangster i en given zone af arter, for hvilke der er fastsat kvoter i denne zone, afskrives på den pågældende kvote.Artikel 2 1. Fartøjer, som fisker i henhold til de i artikel 1 fastsatte kvoter, skal overholde de bevarelses- og kontrolforanstaltninger og øvrige bestemmelser, der gælder for fiskeriet i de i artikel 1 nævnte zoner, herunder rekommandationerne fra Den Internationale Østersøfiskerikommissions 21. møde.2. Fartøjerne skal føre en logbog, hvori de i bilag II anførte oplysninger skal indføres.3. Fartøjerne skal i overensstemmelse med reglerne i bilag III fremsende de i dette bilag anførte oplysninger til Kommissionen.4. Fartøjer med tanke med nedkølet havvand skal om bord medføre et af en kompetent myndighed certificeret dokument med angivelse af tankenes kalibrering i m³ med intervaller på 10 cm.5. Registreringsbogstaverne og -numrene for fartøjerne skal tydeligt anføres på begge sider af fartøjets forstavn.Artikel 3 1. Fiskeri i henhold til de i artikel 1 fastsatte kvoter er betinget af, at Kommissionen på Fællesskabets vegne efter anmodning fra de litauiske myndigheder har udstedt en licens og en særlig fiskeritilladelse, og at de i bilag II og III anførte betingelser er overholdt. Kopi af disse bilag og af licensen og den særlige fiskeritilladelse skal findes om bord på hvert fartøj.De fartøjer, som skal have licens til at fiske i Fællesskabets zone i en given måned, anmeldes senest den tiende dag i den forudgående måned. Fællesskabet behandler omgående anmodninger i månedens løb om ændringer i den månedlige liste.For fiskeri i Finlands fiskerizone skal der kun opstilles en årlig liste over fartøjer, som skal have licens.2. Ved indgivelse af ansøgning om licens og særlig fiskeritilladelse til Kommissionen gives følgende oplysninger:a) fartøjets navnb) registreringsnummerc) havnekendingsbogstaver og -nummerd) registreringshavne) ejerens eller befragterens navn og adressef) bruttotonnage og længde overaltg) maskinkrafth) kaldesignal og radiofrekvensi) fangstmetodej) fiskerizonek) arter, der vil blive fisket efterl) periode, for hvilken der søges om licens.3. Udstedelse af licenser og særlige fiskeritilladelser er betinget af, at antallet af gyldige licenser på et vilkårligt tidspunkt inden for en given måned eller et givet år ikke overstiger det i bilag I anførte antal.4. Kun fiskerfartøjer under 40 m vil opnå tilladelse, undtagen når det gælder den svenske zone, hvor fartøjer under 47 m vil opnå tilladelse.5. Hver licens og særlig fiskeritilladelse gælder for ét fartøj. Hvis to eller flere fartøjer fisker i fællesskab, skal hvert af disse fartøjer have en licens og en særlig fiskeritilladelse.6. Licenser og særlige fiskeritilladelser kan tilbagekaldes med henblik på udstedelse af nye licenser og særlige fiskeritilladelser. Tilbagekaldelser får virkning dagen forud for datoen for Kommissionens udstedelse af nye licenser og særlige fiskeritilladelser. Nye licenser og særlige fiskeritilladelser får virkning fra udstedelsesdatoen.7. Licensen og den særlige fiskeritilladelse tilbagekaldes helt eller delvis inden udløbstidspunktet, såfremt de i artikel 1 fastsatte respektive kvoter er opbrugt.8. Licensen og den særlige fiskeritilladelse tilbagekaldes i tilfælde af manglende overholdelse af forpligtelserne i henhold til denne forordning.9. Der udstedes i en periode på op til tolv måneder ikke licens og særlig fiskeritilladelse til fartøjer, for hvilke forpligtelserne i henhold til denne forordning ikke er overholdt.10. Kommissionen skal på Fællesskabets vegne meddele Litauen navnene på og beskrivelse af de litauiske fartøjer, som ikke vil få tilladelse til at fiske i Fællesskabets fiskerizone de(n) følgende måned(er) som følge af overtrædelse af Fællesskabets regler.Artikel 4 Fartøjer, som har tilladelse til at fiske den 31. december, kan fortsætte med at fiske fra begyndelsen af det følgende år, indtil listerne over de fartøjer, som har tilladelse til at fiske i det pågældende år, er forelagt for og godkendt af Kommissionen på Fællesskabets vegne.Artikel 5 Denne forordning træder i kraft den 1. januar 1996.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 21. december 1995.På Rådets vegneL. ATIENZA SERNAFormand(1) EFT nr. L 389 af 31. 12. 1992, s. 1. Forordningen er ændret ved tiltrædelsesakten af 1994.(2) EFT nr. L 56 af 9. 3. 1993, s. 10.(3) EFT nr. L 261 af 20. 10. 1993, s. 1.(4) EFT nr. L 132 af 21. 5. 1987, s. 9.BILAG I Litauens fangstkvoter og licenser for 1996 >TABELPOSITION>>TABELPOSITION>BILAG II Når der fiskes inden for den fiskerizone på 200 sømil ud for Fællesskabets medlemsstaters kyster, som er omfattet af Fællesskabets fiskeriforskrifter, indføres følgende oplysninger i logbogen:1. Umiddelbart efter hvert træk:1.1. fangstmængde pr. art (i kg, levende vægt)1.2. dato og klokkeslæt for trækket1.3. fangstposition1.4. fangstmetode.2. Umiddelbart efter hver omladning til eller fra et andet fartøj:2.1. angivelsen »modtaget fra« eller »overført til«2.2. mængde pr. omladet art (i kg, levende vægt)2.3. navn og havnekendingsbogstaver og -nummer for det fartøj, til eller fra hvilket omladningen fandt sted2.4. omladning af torsk er ikke tilladt.3. Umiddelbart efter hver landing i en havn i Fællesskabet:3.1. havnens navn3.2. mængde pr. landet art (i kg, levende vægt).4. Umiddelbart efter hver fremsendelse af oplysninger til Kommissionen for De Europæiske Fællesskaber:4.1. dato og klokkeslæt for fremsendelsen4.2. meddelelsens art: IN, OUT, ICES, WKL eller 2 WKL4.3. i tilfælde af radiotransmission: radiostationens navn.BILAG III 1. Følgende oplysninger fremsendes til Kommissionen efter nedenstående tidsplan:1.1. Ved hver indsejling i de fiskerizoner på 200 sømil ud for Fællesskabets medlemsstaters kyster, som omfattes af Fællesskabets fiskeriforskrifter:a) de under punkt 1.5 anførte oplysningerb) last af hver art (i kg, levende vægt)c) dato og ICES-afsnit, i hvilket føreren påtænker at begynde fiskeri.Hvis fiskeriet kræver mere end én indsejling i den ovenfor anførte zone på en given dag, er det tilstrækkeligt at give indberetning ved første indsejling.1.2. Ved hver udsejling fra den under punkt 1.1 nævnte zone:a) de under punkt 1.5 anførte oplysningerb) last (i kg, levende vægt) af hver artc) mængde (i kg, levende vægt) af hver art, fanget siden fremsendelsen af forrige meddelelsed) det ICES-afsnit, hvor fangsterne blev tagete) mængde (i kg, levende vægt) af hver art, omladet til og/eller fra andre fartøjer siden indsejlingen i zonen og modtagerfartøjets havnekendingsbogstaver og -nummerf) mængde (i kg, levende vægt) af hver art, landet i en fællesskabshavn siden indsejlingen i zonen.Hvis fiskeriet kræver mere end én indsejling i den under punkt 1.1 nævnte zone på en given dag, er det tilstrækkeligt at give indberetning ved seneste udsejling.1.3. Hver tredje dag begyndende på tredjedagen efter første indsejling i den under punkt 1.1 nævnte zone, når der fiskes efter sild, og hver uge begyndende på syvendedagen efter første indsejling i den under punkt 1.1 nævnte zone, når der fiskes efter andre arter end sild:a) de under punkt 1.5 anførte oplysningerb) mængde (i kg, levende vægt) af hver art, fanget siden fremsendelsen af forrige meddelelsec) det ICES-afsnit, hvor fangsterne er taget.1.4. Hver gang fartøjet sejler fra ét ICES-afsnit til et andet:a) de under punkt 1.5 anførte oplysningerb) mængde (i kg, levende vægt) af hver art, fanget siden fremsendelsen af forrige meddelelsec) det ICES-afsnit, hvor fangsterne er taget.1.5. a) Skibets navn, radiokaldesignal, havnekendingsbogstaver og -nummer, førerens navnb) licensnummer, hvis fartøjet har en licensc) meddelelsens løbenummer for den pågældende fangstrejsed) meddelelsesforme) dato, klokkeslæt og position.2.1. De under punkt 1 anførte oplysninger fremsendes til Kommissionen for De Europæiske Fællesskaber i Bruxelles (telex 24189 FISEU-B) via en af de under punkt 3 angivne radiostationer og i den under punkt 4 beskrevne form.2.2. Hvis meddelelsen på grund af force majeure ikke kan fremsendes af det pågældende fartøj, kan fremsendelsen ske via et andet fartøj på førstnævnte fartøjs vegne.3. >TABELPOSITION>4. Meddelelsernes formDe under punkt 1 omhandlede oplysninger skal indeholde følgende enkeltheder, der meddeles i nedenstående rækkefølge:- fartøjets navn- radiokaldesignal- ydre havnekendingsbogstaver og -nummer- løbenummer for meddelelsen for den pågældende fangstrejse- angivelse af meddelelsens art efter følgende kode:- meddelelse ved indsejling i en af de under punkt 1.1 nævnte zoner: »IN«- meddelelse ved udsejling af en af de under punkt 1.1 nævnte zoner: »OUT«- meddelelse ved udsejling af et ICES-afsnit til et andet: »ICES«- ugentlig meddelelse: »WKL«- meddelelse hver tredje dag: »2 WKL«- dato, klokkeslæt og position- det ICES-afsnit, hvor fiskeriet forventes begyndt- dato for fiskeriets begyndelse- last (i kg, levende vægt) af hver art, under anvendelse af den under punkt 5 anførte kode- mængde (i kg, levende vægt) af hver art fanget siden fremsendelsen af forrige meddelelse, under anvendelse af den under punkt 5 anførte kode- det ICES-afsnit, hvor fangsterne er taget- mængde (i kg, levende vægt) af hver art, omladet til og/eller fra andre fartøjer siden fremsendelsen af forrige meddelelse- navn og kaldesignal for det fartøj, til og/eller fra hvilket det er omladet- mængde (i kg, levende vægt) af hver art landet i en fællesskabshavn siden fremsendelse af forrige meddelelse- førerens navn.5. Kode til oplysning om de arter, lasten omfatter, i henhold til punkt 4:COD - Torsk (Gadus morhua)SAL - Laks (Salmo salar)HER - Sild (Clupea harengus)SPR - Brisling (Sprattus sprattus).